আল-আমিন গ্রুপের চেয়ারম্যান জাহাঙ্গীর আলম বলেন, ঢাকা-চট্টগ্রাম মহাড়কের বারইয়ারহাটে পথচারী পারাপারে যে ওভারব্রিজ দেয়া হয়েছে তা একপাশে হওয়ায় মানুষ চলাচল করেন না। রামগড়, খাগড়াছড়ি সড়ক দিয়ে যাতায়াত করা গাড়িগুলো অনেক দূর দিয়ে আসতে হয়। আন্ডারপাস না থাকায় এক বস্তা চাল বাজারের পূর্বপাশ থেকে পশ্চিম পাশে নিতে ১০০ টাকা ভাড়া লাগে। অথচ তিন কিলোমিটার দূরে জোরারগঞ্জ বাজার থেকে এক বস্তা চাল আনতে খরচ পড়ে ২০ টাকা। এ ছাড়া হাসপাতালগামী রোগী অনেক দূর দিয়ে আসায় তারা ভোগান্তিতে পড়েন।